**Príloha výzvy č. 8**

**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci

Integrovaného regionálneho operačného programu

**prioritná os 1**

**Špecifický cieľ 1.1 – Zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému**

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| **1.** | **Príspevok navrhovaného projektu k cieľom a výsledkom IROP a PO 1** | | | | |
| 1.1 | Súlad projektu s intervenčnou stratégiou IROP | Posudzuje sa súlad projektu s intervenčnou stratégiou IROP, špecifickým cieľom 1.1 Zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému.  Posudzuje sa správne zameranie projektu v rozsahu vecného súladu:   * projektu s príslušným špecifickým cieľom OP, * cieľov projektu s očakávanými výsledkami IROP, * hlavných aktivít projektu s definovanými oprávnenými aktivitami IROP, * projektu s hlavnými zásadami výberu operácií pre príslušný špecifický cieľ.   *Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi prioritnej osi 1 v danej oblasti.* | Vylučujúce kritérium | áno | Zameranie projektu je v súlade s intervenčnou stratégiou IROP v danej oblasti. |
| nie | Zameranie projektu nie je v súlade s intervenčnou stratégiou IROP v danej oblasti, resp. tento súlad je iba v deklaratívnej rovine. |
| 1.2 | Súlad projektu s Regionálnou integrovanou územnou stratégiou | Posudzuje sa súlad projektu s vypracovanou Regionálnou integrovanou územnou stratégiou/Integrovanou územnou stratégiou UMR. | Vylučujúce kritérium | áno | Projekt je v súlade s Regionálnou integrovanou územnou stratégiou/Integrovanou územnou stratégiou UMR. |
| nie | Projekt nie je v súlade s Regionálnou integrovanou územnou stratégiou/Integrovanou územnou stratégiou UMR. |
| 1.3 | Súlad projektu s Plánom udržateľnej mobility | Posudzuje sa súlad s vypracovaným Plánom udržateľnej mobility.  *Pozn.:*  *Neaplikuje sa pri identifikovaných „bezpečných/istých[[1]](#footnote-1)“ intervenciách.* | Vylučujúce kritérium | áno | Projekt je v súlade s Plánom udržateľnej mobility. |
| nie | Projekt nie je v súlade s Plánom udržateľnej mobility. |
| N/A | Neaplikuje sa pre daný typ intervencie. |
| 1.4 | Súlad projektu rekonštrukcie/  výstavby mostného objektu s plánom udržateľnej  mobility a príspevok projektu k odstráneniu úzkych miest na dôležitých komunikáciách určených pre VOD | Posudzuje sa súlad projektu s rekonštrukcie/výstavby mostného objektu vychádza z plánu udržateľnej mobility a zároveň jeho príspevok k odstráneniu úzkych miest na dôležitých komunikáciách určených pre VOD.  Zároveň musí byť splnená podmienka, že tieto objekty sú zaradené do kategórie stavebného stavu „zlý až havarijný“.  *Pozn.:*  *Aplikuje sa len pri projektoch týkajúcich sa samostatnej rekonštrukcie/výstavby mostného objektu.* | Vylučujúce kritérium | áno | Projekt vychádza z plánu udržateľnej mestskej/regionálnej mobility a zároveň prispieva k odstráneniu úzkych miest na dôležitých komunikáciách určených pre VOD.  Mostné objekty sú zaradené do kategórie stavebného stavu zlý až havarijný. |
| nie | Projekt nie je identifikovaný v pláne udržateľnej mestskej/regionálnej mobility a/alebo neprispieva k odstráneniu úzkych miest na dôležitých komunikáciách určených pre VOD.  Mostné objekty nie sú zaradené do kategórie stavebného stavu „zlý až havarijný“. |
| N/A | *Neaplikuje sa pri identifikovaných „bezpečných/istých“ intervenciách.* |
| 1.5 | Súlad projektu s horizontálnym princípom nediskriminácie | Posudzuje sa, či je projekt v súlade s horizontálnym princípom nediskriminácia resp. s podmienkami prístupnosti podľa č. 9 Prístupnosť Dohovoru OSN o právach osôb so zdravotným postihnutím. | Vylučujúce kritérium | áno | Projekt spĺňa podmienku prístupnosti podľa čl. 9 Dohovoru OSN o právach osôb so zdravotným postihnutím (vyhláška MŽP SR 532/2002 Z. z., Zákon č. 50/1976 Z. z. o územnom plánovaní a stavebnom poriadku). |
| nie | Projekt nespĺňa podmienku prístupnosti podľa čl. 9 Dohovoru OSN o právach osôb so zdravotným postihnutím (vyhláška MŽP SR 532/2002 Z. z., Zákon č. 50/1976 Z. z. o územnom plánovaní a stavebnom poriadku). |
| 1.6 | Príspevok projektu k vyváženému územnému rozvoju | Kritérium hodnotí mieru príspevku projektu k prepájaniu centier osídlenia (v zmysle Prílohy č. 4 k Metodike multikriteriálneho hodnotenia investičných projektov pre IROP/RIÚS) a prístupu k základným sociálnym službám (vzdelanie, zdravotná a sociálna starostlivosť, kultúra atď.). | Bodové kritérium | 4 | Projekt prispieva k  prepájaniu centier osídlenia a prístupu k základným sociálnym službám. |
| 0 | Projekt neprispieva k  prepájaniu centier osídlenia a prístupu k základným sociálnym službám. |
| 1.7 | Príspevok projektu k vytváraniu podmienok pre hospodársky rast | Kritérium hodnotí príspevok projektu k napojeniu:   * priemyselných parkov a/alebo * priemyselných zón a významných podnikov z hľadiska zamestnanosti a/alebo * prekladísk intermodálnej dopravy   na dopravnú infraštruktúru vyšších kategórií. | Bodové kritérium | 6 | Projekt vytvára infraštruktúrne podmienky pre hospodársky rast a ekonomický rozvoj prostredníctvom napojenia priemyselných parkov a/alebo zón a významných podnikov a/alebo prekladísk intermodálnej prepravy na dopravnú infraštruktúru vyšších kategórií. |
| 0 | Projekt nevytvára infraštruktúrne podmienky pre hospodársky rast a ekonomický rozvoj, tzn. neprispieva k napojeniu priemyselných parkov a/alebo zón a významných podnikov a/alebo prekladísk intermodálnej prepravy na dopravnú infraštruktúru vyšších kategórií. |
| 1.8 | Synergia a komplementarita s projektmi nadnárodnej a národnej cestnej dopravnej siete | Kritérium hodnotí dodatočné, resp. doplnkové efekty s investičnými intervenciami v podobe veľkých/národných projektov nadnárodnej a národnej cestnej dopravnej siete v operačných programoch OPD 2007 – 2013 a OPII 2014 – 2020 alebo projektmi výstavby diaľnic, rýchlostných ciest a ciest I. triedy financovanými z národných zdrojov či formou verejno-súkromných partnerstiev (PPP). | Bodové kritérium | 4 | Projekt má dodatočné, resp. doplnkové efekty s investičnými intervenciami v podobe veľkých/národných projektov nadnárodnej a národnej cestnej dopravnej siete. |
| 0 | Projekt nemá žiadne dodatočné, resp. doplnkové efekty s investičnými intervenciami v podobe veľkých/národných projektov nadnárodnej a národnej cestnej dopravnej siete. |
| 1.9 | Príspevok projektu k podpore verejnej osobnej dopravy | Kritérium hodnotí mieru príspevku projektu k zlepšeniu podmienok pre cestnú hromadnú dopravu ako súčasti multimodálneho systému VOD, tvorbe integrovaných multimodálnych systémov dopravy alebo zabezpečuje prístup k verejnej osobnej doprave.  Posudzuje sa príspevok projektu k nasledovným oblastiam:   * skráteniu jazdnej doby verejnej osobnej dopravy, * zníženiu prevádzkových nákladov verejnej osobnej dopravy, * integrácii a previazanosti služieb vo verejnej osobnej doprave, * využívaniu moderných IKT vo väzbe na potreby cestujúcich, * rozvoju multimodality v osobnej doprave. | Bodové kritérium | 5 | Projekt prispieva k min. 3 uvedeným oblastiam a zároveň je dôležitou spojnicou pre miestnu/národnú verejnú osobnú dopravu alebo zabezpečuje prístup k verejnej osobnej doprave. |
| 3 | Projekt prispieva k min. 3 uvedeným oblastiam, ale nepredstavuje dôležitú spojnicu pre miestnu/národnú verejnú osobnú dopravu ani nezabezpečuje prístup k verejnej osobnej doprave. |
| 1 | Projekt prispieva k 2 uvedeným oblastiam. |
| 0 | Projekt neprispieva k podpore VOD, resp. prispieva k menej ako 2 oblastiam. |
| 1.10 | Príspevok projektu k podpore  nemotorovej dopravy | Kritérium hodnotí mieru príspevku projektu k zlepšeniu podmienok nemotorovej dopravy – zvýšenie bezpečnosti zraniteľných účastníkov prepravy, segregácia cestnej dopravy a cyklodopravy. | Bodové kritérium | 2 | Projekt prispieva k podpore nemotorovej dopravy segregáciou cestnej dopravy a cyklodopravy. |
| 1 | Projekt prispieva k podpore nemotorovej dopravy, avšak bez segregácie cestnej dopravy a cyklodopravy. |
| 0 | Projekt neprispieva k podpore nemotorovej dopravy. |
| 1.11 | Príspevok projektu k integrovaným operáciám | Posudzuje sa, či je projekt súčasťou integrovanej operácie uvedenej v RIÚS/IÚS UMR a či vytvára synergický efekt s inými aktivitami IROP alebo iných OP a podporuje tak integrovaný prístup. | Bodové kritérium | 3 | Projekt je súčasťou integrovanej operácie uvedenej v RIÚS/IÚS UMR a podporuje integrovaný prístup a vytvára synergický efekt s inými aktivitami IROP alebo iných OP. |
| 0 | Projekt nie je súčasťou integrovanej operácie uvedenej v RIÚS/IÚS UMR a nepodporuje integrovaný prístup a nevytvára synergický efekt s inými aktivitami IROP alebo iných OP . |
| 1.12 | Príspevok projektu k plneniu cieľov Stratégie EÚ pre dunajský región | Posudzuje sa zameranie projektu z hľadiska jeho príspevku k plneniu cieľov Stratégie EÚ pre dunajský región. | Bodové kritérium | 1 | Projekt prispieva k plneniu aspoň jedného z cieľov Stratégie EÚ pre dunajský región. |
| 0 | Projekt neprispieva k plneniu cieľov Stratégie EÚ pre dunajský región. |
| **2.** | **Navrhovaný spôsob realizácie projektu** | | | | |
| 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Posudzuje sa vnútorná logika projektu, t.j. či sú aktivity projektu zvolené na základe východiskovej situácie, či sú zrozumiteľne definované a či zabezpečujú dosiahnutie plánovaných cieľov projektu. | Bodové  kritérium | 6 | Všetky hlavné aktivity projektu sú odôvodnené z pohľadu východiskovej situácie, sú zrozumiteľne definované a ich realizáciou sa dosiahnu plánované ciele projektu. |
| 3 | Minimálne jedna z hlavných aktivít projektu nie je odôvodnená z pohľadu východiskovej situácie, nie je potrebná/neprispieva k dosahovaniu plánovaných cieľov projektu, resp. niektoré aktivity sa javia ako nevhodné pre realizáciu projektu. Nedostatky nie sú závažného charakteru, neohrozujú jeho úspešnú realizáciu. |
| 0 | Minimálne jedna z hlavných aktivít projektu nie je odôvodnená z pohľadu východiskovej situácie a potrieb žiadateľa, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu. Nedostatky sú závažného charakteru, ohrozujú jeho úspešnú realizáciu. |
| 2.2 | Posúdenie vhodnosti navrhovaných aktivít z vecného a časového hľadiska | Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou. | Bodové kritérium | 6 | Navrhovaný spôsob realizácie aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou. |
| 3 | Navrhovaný spôsob realizácie aktivít vykazuje jeden z nedostatkov: neumožňuje dosiahnutie minimálne jedného z výstupov projektu v navrhovanom rozsahu, aktivity projektu nie sú v plnej miere logicky prepojené, časové lehoty realizácie aktivít nie sú reálne, nie sú chronologicky usporiadané a nie sú v súlade so súvisiacou dokumentáciou. |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje dosiahnutie výstupov projektu v navrhovanom rozsahu, aktivity projektu nie sú v plnej miere logicky prepojené, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. |
| 2.3 | Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa či hodnoty merateľných ukazovateľov sú nastavené reálne vzhľadom na výšku žiadaného NFP. | Bodové kritérium | 3 | Zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu a ich plánované hodnoty zodpovedajú výške NFP v zmysle princípu „Value for money“. Prípadné nedostatky nepredstavujú vážne ohrozenie dosiahnutia cieľov projektu. |
| 0 | Minimálne jeden z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota z vecného, časového alebo finančného hľadiska. |
| 2.4 | Technické riešenie projektu | Posudzuje sa, či projekt:   * zavádza opatrenia pre odstraňovanie nehodových lokalít a zvýšenie bezpečnosti (mimoúrovňové križovanie, zmeny riešenia vedenia dopravy, okružné križovatky a pod.), * zavádza inteligentné riadiace systémy dopravy na zvýšenie bezpečnosti na cestách a križovatkách zamerané na organizáciu, reguláciu a riadenie dopravy (signalizačné zariadenia, ktoré reagujú na rýchlosť vozidiel, a pod.), * zavádza dopravné subsystémy zabezpečujúce zvyšovanie úrovne bezpečnostných aspektov pre bezpečný pohyb zraniteľných účastníkov premávky, predovšetkým chodcov a cyklistov (radarové merače rýchlosti, vhodné prvky upokojovania dopravy a pod.); * obsahuje aktivity zamerané na zmierňovanie dopadov negatívnych vplyvov dopravy na životné prostredie a obyvateľov prejazdných úsekov ciest cez mestá a obce (napr. budovanie protihlukových opatrení, účinných systémov odvodnenia a pod.). | Bodové kritérium | 4 | Projekt obsahuje/zavádza prvky zo všetkých 4 uvedených oblastí. |
| 3 | Projekt obsahuje/zavádza prvky z 3 uvedených oblastí. |
| 2 | Projekt obsahuje/zavádza prvky z 2 uvedených oblastí. |
| 1 | Projekt obsahuje/zavádza prvky z jednej uvedenej oblasti. |
| 0 | Projekt neobsahuje/nezavádza uvedené prvky. |
| **3.** | **Administratívna a prevádzková kapacita žiadateľa** | | | | |
| 3.1 | Posúdenie administratívnych a odborných kapacít na riadenie a realizáciu projektu | Posudzuje sa zostavenie realizačného tímu s dostatočnými administratívnymi a odbornými kapacitami na riadenie projektu (projektový manažment, monitorovanie, financovanie, publicita, dodržiavanie ustanovení zmluvy o NFP) a odborná kapacita pre realizáciu aktivít projektu (vrátane rozdelenia kompetencií, definovania potrebných odborných znalostí, vzdelania atď.).  Administratívne a odborné kapacity môžu byť zabezpečené buď z interných alebo externých zdrojov. | Bodové kritérium | 2 | Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností. Jednotlivé kompetencie v rámci projektového tímu sú zadefinované komplexne a vytvárajú predpoklad pre správne riadenie a implementáciu projektu.  Žiadateľ má zabezpečené, resp. deklaruje zabezpečenie riadenia projektu:   * externými kapacitami so skúsenosťami v oblasti riadenia obdobných/porovnateľných projektov, alebo * internými kapacitami primeranými rozsahu projektu, ktoré majú skúsenosti s riadením obdobných/porovnateľných projektov. |
| 1 | Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností s riadením porovnateľných projektov. Žiadateľ má zabezpečené, resp. deklaruje zabezpečenie riadenia projektu internými alebo externými kapacitami, avšak v niektorej z oblastí, ako napr. počet administratívnych a odborných kapacít, zadefinovanie jednotlivých kompetencií v rámci projektového tímu a pod., sa objavujú nedostatky, ktoré však nemajú rozhodujúci vplyv na správne riadenie a implementáciu projektu. |
| 0 | Administratívne a odborné kapacity žiadateľa (zabezpečené buď interne alebo externe) sú nedostatočné v minimálne jednom z nasledovných hľadísk: počet, odborné znalosti a skúsenosti s riadením porovnateľných projektov, nekompletný projektový tím. Nedostatky administratívnych kapacít ohrozujú správne riadenie a implementáciu projektu. |
| 3.2 | Posúdenie prevádzkovej a technickej udržateľnosti projektu | Posudzuje sa kapacita žiadateľa na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Bodové kritérium | 2 | Žiadateľ podrobne uviedol spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzania a ich manažmentu. |
| 1 | Spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít a/alebo vyhodnotenie možných rizík udržateľnosti projektu vrátane spôsobu ich predchádzania a ich manažmentu je uvedený len vo všeobecnej rovine, resp. vykazuje nedostatky, ktoré však nemajú rozhodujúci vplyv na prevádzkovú a technickú udržateľnosť projektu. |
| 0 | Technické zázemie, administratívne kapacity, vyhodnotenie rizík nie sú v kontexte udržateľnosti projektu vôbec riešené alebo ponúknuté riešenia predstavujú vážne riziko udržateľnosti projektu. |
| **4.** | **Finančná a ekonomická stránka projektu** | | | | |
| 4.1 | Socio-ekonomický prínos projektu | Je CBA vypočítaná podľa postupov pre realizáciu CBA uvedených v Príručke k analýze nákladov a výnosov projektov cestnej infraštruktúry IROP a je projekt ekonomicky efektívny a pre spoločnosť prínosný?  Zároveň sa posúdi, či projekt znižuje prevádzkové náklady na opravu a údržbu komunikácií. | Vylučujúce kritérium | áno | CBA je vypočítaná správne. Projekt je ekonomicky efektívny a pre spoločnosť prínosný.  Projekt znižuje prevádzkové náklady na opravu a údržbu komunikácií (ak relevantné). |
| nie | CBA je vypočítaná správne a projekt nie je ekonomicky efektívny a pre spoločnosť prínosný, alebo CBA nie je vypočítaná správne. |
| 4.2 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.:*  *V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 70% a viac finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| nie | Menej ako 70% finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| 4.3 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).  *Pozn.: V prípade prekročenia stanovených benchmarkov alebo prekročenia stanovených finančných limitov budú výdavky nad referenčnú hodnotu benchmarku, alebo výdavky nad stanovený limit posúdené ako neoprávnené. Ak neoprávnené výdavky projektu neprekročia limit uvedený v kritériu 4.1, projekt nebude diskvalifikovaný.*  *Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom.* | Vylučujúce kritérium | áno | Žiadané výdavky projektu sú hospodárne a efektívne a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. |
| nie | Žiadané výdavky projektu nie sú hospodárne a/alebo efektívne, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. |
| 4.4 | Finančná udržateľnosť projektu | Posudzuje sa zabezpečenie udržateľnosti projektu, t.j. finančného krytia prevádzky projektu (CF - cash flow) počas celého obdobia udržateľnosti projektu podľa čl. 71 všeobecného nariadenia.  Za udržateľný sa považuje projekt, ktorý vo finančnej analýze preukáže kladný alebo minimálne nulový kumulovaný (nediskontovaný) čistý peňažný tok za každý rok obdobia udržateľnosti projektu. V prípade záporného kumulovaného čistého peňažného toku sa hodnotia dostatočné zdroje krytia deficitu.  Zároveň sa posudzuje finančná situácia/stabilita žiadateľa a to podľa vypočítaných hodnôt finančných ukazovateľov v rámci finančnej analýzy (napr. na základe ukazovateľa likvidity a ukazovateľa zadlženosti).  Taktiež sa posudzuje, či je udržateľnosť projektu zohľadnená v Pláne údržby ciest na úrovni žiadateľa. | Vylučujúce kritérium | áno | Prevádzka projektu dosahuje kladnú, alebo minimálne nulovú hodnotu kumulovaného CF v každom roku referenčného obdobia udržateľnosti projektu, resp. pre roky so záporným kumulovaným CF sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). Finančná situácia žiadateľa je dobrá a nepredstavuje riziko pre realizáciu projektu.  Udržateľnosť projektu je zohľadnená v Pláne údržby ciest na úrovni žiadateľa. |
| nie | Prevádzka projektu nedosahuje kladnú hodnotu kumulovaného CF v každom roku referenčného obdobia udržateľnosti projektu a zároveň pre roky so záporným kumulovaným CF nie sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu), a/alebo finančná situácia žiadateľa je zlá a predstavuje riziko pre realizáciu projektu, a/alebo udržateľnosť projektu nie je zohľadnená v Pláne údržby ciest na úrovni žiadateľa. |
| 4.5 | Miera vecnej oprávnenosti výdavkov projektu | Posudzuje sa miera správnosti rozpočtu projektu z pohľadu vecnej oprávnenosti (obsahová oprávnenosť v zmysle riadiacej dokumentácie IROP, hospodárnosť, efektívnosť, účelnosť a účinnosť). | Bodové kritérium | 6 | 95% a viac z finančnej hodnoty navrhovaných celkových výdavkov je vecne oprávnených. |
| 4 | 90% až do 95% z finančnej hodnoty navrhovaných celkových výdavkov je vecne oprávnených. |
| 2 | 80% až do 90% z finančnej hodnoty navrhovaných celkových výdavkov je vecne oprávnených. |
| 0 | 70% až do 80% z finančnej hodnoty navrhovaných celkových výdavkov je vecne oprávnených. |
| 4.6 | Štruktúra a správnosť rozpočtu | Posudzuje či sú jednotlivé výdavky zrozumiteľné, matematicky správne, dostatočne podrobne špecifikované a správne priradené k skupinám oprávnených výdavkov. | Bodové kritérium | 4 | Rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1% z výšky celkového navrhovaného rozpočtu. |
| 2 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5% z výšky celkového navrhovaného rozpočtu. |
| 0 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku 5% a viac z výšky celkového navrhovaného rozpočtu. |

**Sumarizačný prehľad hodnotiacich kritérií**

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie/bodová škála | Maximum bodov |
| Príspevok navrhovaného projektu k cieľom a výsledkom IROP a PO 1 | 1.1 Súlad projektu s intervenčnou stratégiou IROP | Vylučujúce | áno/nie | N/A |
| 1.2 Súlad projektu s RIÚS | Vylučujúce | áno/nie | N/A |
| 1.3 Súlad projektu s Plánom udržateľnej mobility | Vylučujúce | áno/nie | N/A |
| 1.4 Súlad projektu rekonštrukcie/výstavby mostného objektu s plánom udržateľnej mobility a  príspevok projektu k odstráneniu úzkych miest na dôležitých komunikáciách určených pre VOD | Vylučujúce | áno/nie | N/A |
| 1.5 Súlad projektu s horizontálnym princípom nediskriminácie | Vylučujúce | áno/nie | N/A |
| 1.6 Príspevok projektu k vyváženému územnému rozvoju | Bodové | 0;4 | 4 |
| 1.7 Príspevok projektu k vytváraniu podmienok pre hospodársky rast | Bodové | 0;6 | 6 |
| 1.8 Synergia a komplementarita s projektmi nadnárodnej a národnej cestnej dopravnej siete | Bodové | 0;4 | 4 |
| 1.9 Príspevok projektu k podpore verejnej osobnej dopravy | Bodové | 0;1;3;5 | 5 |
| 1.10 Príspevok projektu k podpore nemotorovej dopravy | Bodové | 0;1;2 | 2 |
| 1.11 Príspevok projektu k integrovaným operáciám | Bodové | 0;3 | 3 |
| 1.12 Príspevok projektu k plneniu cieľov Stratégie EÚ pre dunajský región | Bodové | 0;1 | 1 |
| **Spolu** |  |  | **25** |
| Navrhovaný spôsob realizácie projektu | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Bodové | 0;3;6 | 6 |
| 2.2 Posúdenie vhodnosti navrhovaných aktivít z vecného a časového hľadiska | Bodové | 0;3;6 | 6 |
| 2.3 Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Bodové | 0;3 | 3 |
| 2.4 Technické riešenie projektu | Bodové | 0;1;2;3;4 | 4 |
| **Spolu** |  |  | **19** |
| Administratívna a prevádzková kapacita žiadateľa | 3.1 Posúdenie administratívnych a odborných kapacít na riadenie a realizáciu projektu | Bodové | 0;1;2 | 2 |
| 3.2 Posúdenie prevádzkovej a technickej udržateľnosti projektu | Bodové | 0;1;2 | 2 |
| **Spolu** |  |  | **4** |
| Finančná a ekonomická stránka projektu | 4.1 Socio-ekonomický prínos projektu | Vylučujúce | áno/nie | N/A |
| 4.2 Vecná oprávnenosť výdavkov projektu - obsahová oprávnenosť, účelnosť a účinnosť | Vylučujúce | áno/nie | N/A |
| 4.3 Efektívnosť a hospodárnosť výdavkov projektu | Vylučujúce | áno/nie | N/A |
| 4.4 Finančná udržateľnosť projektu | Vylučujúce | áno/nie | N/A |
| 4.5 Miera vecnej oprávnenosti výdavkov projektu | Bodové | 0;2;4;6 | 6 |
| 4.6 Štruktúra a správnosť rozpočtu | Bodové | 0;2;4 | 4 |
| **Spolu** |  |  | **10** |
| **Spolu za všetky hodnotené oblasti** | |  |  | **58** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60% z maximálneho počtu bodov bodovaných hodnotiacich kritérií, t. j. 35 bodov.**

1. Jedná sa o „bezpečné/isté“ riešenia pre akýkoľvek strategický rozvojový dokument pre oblasť dopravy a/alebo sú už dostatočne odôvodnené národnou dopravnou stratégiou [↑](#footnote-ref-1)